NaiveNeuron/SloPal huggingface dataset:
P. Hrušovský, predseda NR SR: (2005-12-07):
Ešte predtým, ako požiadam pána ministra vnútra Palka, aby z poverenia vlády predložil návrh zákona o sociálnom zabezpečení policajtov, vás chcem informovať, že o ospravedlnenie svojej neúčasti na dnešnom rokovacom dni požiadali poslankyne a poslanci Antošová, Blanár, Černá, Hopta, Chovanec a pán poslanec Milan Murgaš. Panie poslankyne, páni poslanci, po prerokovaní vládneho návrhu zákona o sociálnom zabezpečení policajtov a vojakov budeme pokračovať v rokovaní hlasovaním o prerokovaných bodoch programu. Včera sme prerokovali ten zákon, ktorý spomínam, ospravedlňujem sa, teraz pristúpime k rokovaniu o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov (tlač 1349). Poprosím pána ministra vnútra, aby z poverenia vlády v Národnej rade uviedol a odôvodnil návrh zákona.
Krajkovič, Mikuláš, poslanec NR SR (2017-12-05):
Ďakujem pekne za slovo. Pán minister, myslím, že nie je o čom. Všetci si myslíme, ja takisto, že zvolaním tejto schôdze, a to vaším už tretím odvolaním v tomto volebnom období, je vlastne zlyhanie predkladateľov. Ale ja som si s veľkým záujmom vypočul váš prejav a naozaj bol som a sedel som tu ako prikovaný a možnože vám neušlo, že som častokrát mal aj otvorené ústa, čo ste tu hovorili o pánovi predkladateľovi Rajtárovi. Niektoré veci som naozaj ani netušil a musím povedať, že som v dosť, dosť veľkom šoku, čo som sa tu dozvedel o pánovi Rajtárovi. A keby som mal takú nejakú tabuľku, kde by som si písal nejakých podvodníkov a klamárov, tak určite by zaujal nejaké miestečko v tejto, v tejto tabuľke. Dúfam, že pán predkladateľ si osvojil aj také základné ekonomické tézy, ktoré ste vysvetlili a ktoré určite, ak by pochopil, tak by určite sa a možno by sa nepodpísal do budúcna pod nejaký návrh na odvolanie, na vaše odvolanie, ak ešte niekedy bude. Možnože teraz mám takú, takú zaujímavú vec, dúfam, že sa to nestane, ale keby raz, dúfam, že to nikdy v živote nebude možné, ale keby čisto teoreticky bolo možné odvolať poslancov Národnej rady, tak práve pán predkladateľ by bol na to súci a tá dôvodová správa by bola veľmi dlhá a zaujímavá. Ďakujem.
Glváč, Martin, podpredseda NR SR (2016-09-14):
Ďakujem, dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Gáborovi Grendelovi, nech sa páči.
P. Paška, predseda NR SR: (2008-05-14):
Spravodajcom je pán Ľuboš Martinák. Poprosím vás, pán poslanec, aby ste nás informovali.
Figeľ, Ján, podpredseda NR SR (2015-06-16):
Ďakujem pekne. Otváram všeobecnú rozpravu. Písomne som nedostal žiadnu prihlášku. (Reakcia z pléna.) Písomne. No, teraz sa pýtam, či sa niekto hlási ústne. Nech sa páči. Áno, Alojz Hlina ako jediný. Nech sa páči, pán kolega, máte slovo.
Jurinová, Erika, podpredsedníčka NR SR (2014-01-31):
Pani poslankyňa Žitňanská s reakciou na faktické poznámky.
Novotný, Viliam, poslanec NR SR (2013-05-31):
Aj áno, aj nie, ako to hovorí Štefan, lebo hovorí, že nemyslí si, že je to len o peniazoch, je to o tom sociálnom prostredí. No ale práve to sociálne prostredie je, v ktorom to dieťa vyrastá, je nastavené týmto spôsobom: ako získať čo najviac podpory, ako získať čo najviac „podporkis“, ako získať čo najviac dávok a čím skôr. A, áno, je to aj o príkladoch, to súhlasím, a to je druhá vec, o ktorej hovoríme, že riešili sme to spolu v Dobšinej, aký príklad majú tie deti, keď toto vidia od útleho detstva, že o deti sa vlastne ani veľmi starať netreba, že do školy treba chodiť hlavne preto, aby dostali ten príspevok pre návštevu školy rodičia, aby mali obed za minimálnu cenu alebo zadarmo. A keď vidia okolo seba, že teda rodiť v trinástich, štrnástich je normálne a ešte je to aj výhodné. Čiže, áno, súhlasím, že možno som to veľmi zjednodušil, tú motiváciu, ale vyplýva to z toho sociálneho prostredia. Ale sociálne prostredie je práve nastavené tak, že nemotivuje k vzdelávaniu, nemotivuje k práci, ale motivuje k žitiu zo sociálnych dávok a motivuje k tomu, aby čo najviac sociálnych dávok mohli títo ľudia pozbierať. Tak žili ich rodičia, toto tam vidia, no tak takto sa snažia žiť aj ony. My ich musíme z tejto pasce chudoby dostať von. To je jednoduchá odpoveď. Tí ľudia totižto v tej pasci chudoby sú a paradoxne tieto návrhy zákonov, ktoré predkladáme, nie sú zákony, ktoré im škodia, ale sú to zákony, ktoré im pomáhajú, pretože im majú pomôcť dostať sa z pasce chudoby von. Tak ako to je dnes nastavené, sa z tej pasce chudoby von dostať sami nedokážu, tak im musíme pomôcť. Pomôcť tým, že ich budeme motivovať. Ďakujem pekne.
Pellegrini, Peter, predseda NR SR (2015-09-16):
Dobre. Takže by som poprosil, či je všeobecný súhlas s návrhom novým, aby sme dnes rokovali do skončenia bodu, maximálne však do 22.00 hodiny. Je všeobecný súhlas? (Reakcie z pléna.) Áno, je! Je! Nebudeme v noci rokovať o takýchto veciach! Pýtam sa ešte raz. Je všeobecný súhlas? (Súhlasná reakcia pléna a smiech.) Ďakujem pekne. Konštatujem, že budeme rokovať dnes do skončenia bodu, maximálne ale však do dvadsiatej druhej v prípade, že by rozprava trvala dlhšie. Pán poslanec Hlina, máte procedurálny návrh nejaký?
P. Paška, predseda NR SR: (2009-03-10):
(Prestávka.) (Po prestávke.)
T. Cabaj, podpredseda NR SR: (2009-06-23):
Teraz prosím určeného spoločného spravodajcu z výboru pre sociálne veci a bývanie pána poslanca Jána Kvorku, aby informoval Národnú radu o výsledku prerokovania tohto návrhu vlády vo výboroch.
M. Fronc, poslanec: (2008-02-06):
A aby som zdôraznil, ako to hráte? Pán minister zahraničia nás tu presviedčal, hovorí, aké je to hrozné, že vysoký predstaviteľ pre slobodu médií Organizácie pre bezpečnosť a spoluprácu v Európe skôr dal tlačové vyhlásenie, ako by bol s ním korektne komunikoval. Ja mám síce neoficiálnu odpoveď pána ministra Kubiša, v ktorej je uvedené: „Obdržal som váš list v rovnakom čase, ako ste dali tlačové vyhlásenie.“ Tak ako to bolo? Bolo to v rovnakom čase, alebo to urobil skôr? Tu píše, že to bolo v rovnakom čase. No, to je asi takisto, ako keď mi niekto povie, že budete mať rovnaký plat ako všetci ostatní ministri a nakoniec mu dá namiesto 90-tisíc len 50-tisíc. Toto je pre vás prístup a myslím si, že to naozaj nie je seriózne, nie je to jednoducho o chuti dohodnúť sa a vy ste zodpovední, vy máte kormidlo v rukách tejto krajiny, čo sa udeje, za to máte zodpovednosť vy. Ďakujem.
Cséfalvayová, Katarína, poslankyňa NR SR (2017-10-11):
Ďakujem pekne za slovo. Vážená pani ministerka, vážené panie poslankyne, páni poslanci, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky spoločnú správu výborov o výsledku prerokovania vládneho návrhu zákona. Národná rada Slovenskej republiky uznesením zo 7. septembra 2017 č. 786 sa uzniesla prerokovať vládny návrh zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory tieto stanoviská: Ústavnoprávny výbor Národnej rady Slovenskej republiky v uznesení č. 257 z 3. októbra 2017, Výbor Národnej rady Slovenskej republiky pre financie a rozpočet v uznesení č. 187 z 3. októbra 2017, Výbor Národnej rady Slovenskej republiky pre zdravotníctvo v uznesení č. 59 zo 4. októbra 2017 a Výbor Národnej rady Slovenskej republiky pre vzdelávanie, vedu, mládež a šport v uznesení č. 115 z 10. októbra 2017 zhodne odporúčajú návrh zákona schváliť s pozmeňujúcimi a doplňujúcimi návrhmi uvedenými v IV. časti spoločnej správy. Gestorský výbor odporúča Národnej rade Slovenskej republiky hlasovať o uvedených zmenách a doplnkoch uvedených pod bodmi 1 až 13 spoločne s odporúčaním ich schváliť. Gestorský výbor na základe stanovísk výborov odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov. Predmetná spoločná správa o výsledku prerokovania vládneho návrhu zákona bola schválená uznesením Výboru Národnej rady Slovenskej republiky pre vzdelávanie, vedu, mládež a šport z 10. októbra 2017. Týmto uznesením ma výbor zároveň poveril, aby som na schôdzi Národnej rady Slovenskej republiky informovala o výsledku rokovania výborov, o stanovisku a návrhu gestorského výboru a predkladala návrhy podľa príslušných ustanovení zákona o rokovacom poriadku Národnej rady Slovenskej republiky. Ďakujem, pán predsedajúci, skončila som, prosím, otvorte rozpravu.
Paška, Pavol, predseda NR SR (2013-10-29):
Prepáčte, o čom? Ešte raz. O čom hlasujeme?
Pčolinský, Peter, doterajší podpredseda NR SR (2023-10-25):
Pani poslankyňa Zuzana Dolinková.
Podmanický, Ján, poslanec NR SR (2013-01-29):
Ďakujem pekne, vážený pán predseda. Dovoľte mi, aby som predložil návrh na uznesenie Národnej rady, podľa ktorého Národná rada Slovenskej republiky podľa § 128 ods. 1 zákona Národnej rady Slovenskej republiky o rokovacom poriadku žiada ministra práce, sociálnych vecí a rodiny Slovenskej republiky predložiť Národnej rade Slovenskej republiky Správu o aktuálnej situácii na trhu práce v Slovenskej republike a o opatreniach na jej zlepšenie s termínom do 31. marca 2013. Ďakujem pekne.
P. Hrušovský, predseda NR SR: (2003-04-09):
Prosím pána spoločného spravodajcu, aby uvádzal jednotlivé návrhy, tak ako sú uvedené v spoločnej správe vášho gestorského výboru, s odporúčaním prijať, respektíve neprijať výhrady pána prezidenta alebo pripomienky pána prezidenta.
Sulík, Richard, predseda NR SR (2011-06-29):
Pán poslanec Brocka, ako posledný rečník, nech sa páči.
Krajkovič, Mikuláš, poslanec NR SR (2018-06-19):
Pán predsedajúci, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Kamenický, Ladislav, poslanec NR SR (2022-03-16):
Ďakujem pekne. Pán Lehotský, ja si myslím, že na výbore sme sa všetci dohodli a súhlasili ste s tým aj vy, že o tomto sa musí detailne rokovať a že urobíme si prezentáciu, že venujeme tomu nejaký pol deň, aby sme sa o tomto pobavili. A vy mi tu nehovorte, o čom som ja rokoval, nerokoval. Ja si pamätám veľmi dobre, bolo nám niečo predstavené v minulosti a som vtedy, mal som nejaké dva papiere pred sebou, ktoré mi potom zobrali, aby som náhodou neodniesol nejaké štátne tajomstvo. A musím povedať, že ja napríklad neviem, či tieto výdavkové limity vy nenastavujete napríklad až pre ďalšiu vládu. Lebo ja neviem, ako dopadne napríklad makroprognóza. Sú tam rôzne únikové klauzuly, o ktorých som hovoril. Viete, čiže, ak si dobre, tak ak ste si ich tak nastavili, že vy budete, dovediete teda ten dlh, ktorý ste zdvihli na 62,9 %, ho znižovať, tak nech sa páči. Ale keď nás kritizujete, my sme vám odovzdávali dlh vo výške 45 mld. a dnes je 61 mld. Tak sa pozrite aj na seba. Ja netvrdím, že my sme bezchybní a že všetko išlo úplne ideálne. Netvrdím to a môžme sa o tom baviť odborne. Nemám s tým absolútne žiadny problém. A ďakujem pánu Viskupičovi za to, že teda povedal to, na čom sme sa reálne dohodli a proste čo sa nesplnilo. Ďakujem pekne.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 139, za 63, proti 7, zdržalo sa 69. Konštatujem, že sme návrh neschválili. Vážené panie poslankyne, vážení páni poslanci, výslovný prepis procedurálneho návrhu je ten, aby sa o tomto pozmeňujúcom návrhu nerokovalo, takže je stotožnený aj s písomným návrhom pani poslankyne, preto v zmysle predmetného pri zákone o cestnej premávke č. 8/2009, tlač 1555, bod 30 schváleného programu pristúpime k hlasovaniu. A dávam slovo spoločnému, vyhlasujem rozpravu za skončenú a... (Reakcia z pléna.) Nie, nie, ale takto, rozprava a prerokovanie a ďalšie veci bolo, že nemôže byť zaradené, teda rozprava je bezpredmetná, a preto pristúpime k hlasovaniu. Je všeobecný súhlas? (Súhlasná reakcia pléna.) Ďakujem. Dávam slovo spoločnému spravodajcovi z výboru pre obranu a bezpečnosť poslancovi Šucovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1555.)
Uhrík, Milan, poslanec NR SR (2019-06-25):
Ja len na pani poslankyňu Kaščákovú. Prosím vás, vy mi nerozprávajte o tom, čo má miesto v parlamente alebo nemá miesto. Každý z nás snáď tu má právo povedať svoje argumenty, svoj pohľad na vec. A opäť zase sa uchyľujete k takej tej rétorike, kto so mnou nesúhlasí, nemá zdravý rozum, lebo vy sama ho máte asi jediná. Obvinili ste ma, že vo svojom vystúpení som nebol faktický a potom, alebo teda že som zavádzal a nejaké podobné obvinenia ste vytiahli, a potom hneď nato ste začali rozprávať o Banskobystrickom kraji, o nejakých eurofondoch, ktoré sme... Pani Kaščáková, vy o tom neviete nič, naozaj nič. Neviete, ako to naozaj bolo, kto komu čo stopol, že my sme žiadne eurofondy nestopli, že to urobila proste vláda nám a tak ďalej a tak ďalej. Čiže ja len na ten kontrast, že na jednej, v jednej vete poviete, že Uhrík fakticky zavádzal, a potom, potom ukážete, ako to proste robíte aj vy v oveľa horšom meradle. Ďakujem.
Bugár, Béla, podpredseda NR SR (2017-05-18):
Pán spravodajca, nech sa páči, máte slovo.
M. Číž, podpredseda NR SR: (2008-09-10):
Dovoľte mi teraz konštatovať teda, že Národná rada Slovenskej republiky zvolila v tajnom hlasovaní Lászlóa Pomothyho za člena Dozornej rady Fondu národného majetku . A zároveň konštatujem, že Národná rada zvolila v tajnom hlasovaní za členov Rady Slovenskej televízie pani Oľgu Peruškovú na funkčné obdobie do 31. marca 2014 a Martu Danielovú na funkčné obdobie do 31. marca 2010 . Ďakujem pekne. Vyhlásením výsledkov volieb a zvolením príslušných členov jednotlivých rád, či Dozornej rady Fondu národného majetku, alebo Rady Slovenskej televízie, sme ukončili tento bod. Vážené kolegyne, kolegovia, ešte nám zostáva 20 minút do konca schváleného rokovacieho času, takže dovoľte, aby sme pokračovali ďalej. Teraz by malo, vážené kolegyne, kolegovia, nasledovať prvé čítanie o vládnom návrhu zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývania v znení neskorších predpisov . Parlamentná tlač 748, návrh na prerokovanie výborom 767. Pán minister Janušek, máte slovo a žiadam vás, aby ste uviedli tento vládny návrh zákona. M. Janušek, minister výstavby a regionálneho rozvoja SR: Vážený pán predsedajúci, milé pani poslankyne, páni poslanci, materiál sa predkladá na rokovanie v súlade s Plánom legislatívnych úloh vlády Slovenskej republiky na rok 2008 a jeho vypracovanie je vyvolané prechodom na novú menu euro. V návrhu zákona sa navrhuje upraviť nové absolútne limity pre poskytnutie podpory v mene euro, pričom sa tieto špecifikujú pre obstaranie bytu, pre obstaranie zariadenia sociálnych služieb, pre obnovu bytovej budovy a pre obnovu zariadenia sociálnych služieb. Prax poukazuje na skutočnosť, že zvyšujúce sa požiadavky na obstaranie nájomných bytov vo verejnom nájomnom sektore si vyžadujú zosúladenie finančného krytia v rozpočte Štátneho fondu rozvoja bývania s finančnými prostriedkami vyčlenenými v rozpočte ministerstva výstavby a regionálneho rozvoja na poskytovanie dotácií. Navrhuje sa preto umožniť v rámci rozpočtu Štátneho fondu rozvoja bývania samostatne rozpočtovať zdroje pre financovanie stavieb nájomných bytových domov obstarávaných obcami alebo neziskovými organizáciami. V súvislosti s rozsahom zanedbanosti bytového fondu sa neustále zvyšuje objem podpory realizovanej Štátnym fondom rozvoja bývania, pričom sa zvyšuje objem poskytovanej podpory právnickým osobám. Obce v sídle okresu, na ktoré bol prenesený výkon štátnej správy v oblasti bývania, v súčasnosti vykonávajú kontrolu u fyzických osôb a rozsah tejto kontroly postupne klesá. Na druhej strane dochádza k nárastu kontrol vykonávaných krajskými stavebnými úradmi, ktoré vykonávajú kontrolu právnických osôb. Na krajské stavebné úrady boli súčasne presmerované úlohy v oblasti realizácie poskytovania finančných prostriedkov na dotovaných stavbách. Aj v ďalších rokoch možno očakávať pokles žiadostí fyzických osôb a nárast žiadostí právnických osôb. Navrhujeme preto presmerovať časť výkonu kontroly u právnických osôb na obce v sídle okresov, ktoré vykonávajú prenesený výkon štátnej správy. Ide o kontroly pri obnove bytového fondu, kde príjemcami podpory sú vlastníci bytového fondu. Ďakujem pekne za pozornosť.
Pellegrini, Peter, predseda NR SR (2015-02-06):
Pán poslanec, mali ste predniesť procedurálny návrh a nie predpokladať, ako ktorá politická strana sa postaví k niektorým otázkam. Pán poslanec Hlina, ale naozaj poprosím procedurálny návrh, ak máte. Ďakujem.
Blaha, Ľuboš, podpredseda NR SR (2024-04-18):
Ďakujem pekne, pán podpredseda vlády, váš čas vypršal, ale bude mať doplňujúcu otázku pán poslanec Marek Lackovič a potom môžte ďalej päť minút odpovedať. Takže nech sa páči, pán poslanec, máte doplňujúcu otázku.
Figeľ, Ján, podpredseda NR SR (2014-12-09):
Nech sa páči, s reakciou Juraj Droba.
K. Tóthová, poslankyňa: (2001-09-19):
A druhá pripomienka. Veľmi ma mrzí, že sa tu robí „kocúrkovo“. Pribehnú poslanci vládnej koalície, aby odhlasovali, že chcú rokovať po 9.00 hodine, a len čo to odhlasujú, tak odídu. Tak čo je to za logika?! Prídu do parlamentu, že chcú pracovať a rokovať po 9.00 hodine, a potom sú preč. A navyše ešte dva mikrobusy ich zvážajú, aby mohli sem prísť, a len čo to odhlasujú, odídu. Vážení, nerobte tieto cirkusy, veď to je „kocúrkovo“, to je hanba na jeden najvyšší orgán štátnej moci, že sa tu takéto deje! Už keď je tu katastrofa, že taký vážny zákon pre občanov, pre štruktúru štátu, pre jeho štátnosť sa rokuje v skrátenom konaní, keď je tu tá hrozná katastrofa, že tento legislatívny návrh má toľko nedorobkov, že v tomto zákone je to, čo sem nepatrí, aspoň nerobte tieto „šaškárne“ a ešte s objednávkou dvoch mikrobusov.
M. Číž, podpredseda NR SR: (2007-02-01):
Druhou otázkou, ktorá bola vyžrebovaná, bola otázka, ktorú položil pán poslanec Jaroslav Ivančo ministrovi vnútra Slovenskej republiky a podpredsedovi vlády Robertovi Kaliňákovi a otázka znie: „Vážený pán minister, vedeli by ste sa už jednoznačne vyjadriť, k akému dátumu navrhnete zrušiť 8 krajských úradov?“ Nech sa páči, pán minister. Poprosím oznámiť ukončenie.
V. Veteška, podpredseda NR SR: (2007-05-17):
(Hlasovanie.) Prítomných 141, za 133, proti 1, zdržali sa 6, nehlasoval 1. Konštatujem, že sme návrhy pani poslankyne Nachtmannovej schválili. Prosím ďalšie návrhy, pán poslanec.
Danko, Andrej, predseda NR SR (2019-03-26):
Ďakujem. Žiada si záverečné slovo pán spoločný spravodajca? A súčasne si ho dovolím požiadať ale, aby určil termín hlasovania alebo oznámil o tomto návrhu zákona, kedy sa hlasuje. Zajtrajší deň, to je streda o 11.00 hodine. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov . Vládny návrh zákona je pod tlačou 1338, návrh na jeho pridelenie na prerokovanie výborom je v rozhodnutí č. 1414. Prosím pani ministerku vnútra Slovenskej republiky Denisu Sakovú, aby vládny návrh zákona uviedla.
Ďuriš Nicholsonová, Lucia, podpredsedníčka NR SR (2016-12-07):
Dnes, dnes ste ma strašne prekvapili, lebo som čakala, že k tomu vášmu bude toho viacej. Ja som bola v kancelárii. Tak dobre. Prepáčte, pán podpredseda, sme teraz pri tom mojom druhom, hej, pedagogických zamestnancoch?
Šuca, Peter, poslanec NR SR (2015-06-15):
Ďakujem za slovo, pán predseda Národnej rady Slovenskej republiky. Dajte, prosím, hlasovať o návrhu skupiny poslancov o uznesení, ktoré je súčasťou tlače 1618.
Antal, Peter, poslanec NR SR (2019-04-02):
Ďakujem pekne, pán poslanec Heger, za vystúpenie v rozprave. Aj pozitívne, aj trošku kritické alebo teda s otáznikmi. Ja tento zákon vnímam, že sa dáva nástroj ministerstvu pôdohospodárstva na to, aby vedel ustrážiť to, čo už v princípe aj bolo nejakým spôsobom v tomto zákone, avšak nikto to, nikto to nepoužíval, nikto to neuplatňoval. Ministerstvo financií v princípe takéto kontroly ani mechanizmy nepoužívali, hoci napríklad poviem, pekári tu kričia už dlhú dobu, že pečivo alebo konkrétne ten obyčajný rožok a konkrétne najobyčajnejší chlieb sa predáva pod ekonomicky oprávnené náklady. Nehovorí to jeden, hovorí to celý zväz, napriek tomu obchodníci nereflektujú na to. Však ktorýkoľvek produkt, ktorý si kupujeme, keď si spätne premietnete, koľko stál pred, ja neviem, 2008 roku a koľko stojí v 2019 roku, tak všetky išli radovo hore. Chlieb stál 29 korún a dneska stojí 90 centov. Je toto normálne? Neni to normálne. A toto obchodníci nechcú počuť. Neviem, z akého dôvodu, lebo je to, áno, tovar, ktorý ťahá ľudí do obchodu a kúpia si aj drahšie veci popri ňom. Ale nemôžu doplácať na to naši potravinári. Jednoducho to musí skončiť. 
A práve ministerstvo pôdohospodárstva bude môcť v tejto veci vydať vyhlášku, podobne ako je všeobecná vyhláška k tomuto zákonu, kde povie, čo sa ráta do ekonomicky oprávnených nákladov v tých, v týchto jednotlivých komoditách. Tam sa nebudú žiadne sumy uvádzať. Tam bude len návod, ako sa to má vypočítať a trebárs výskumný ústav ekonomiky v pôdohospodárstve, v poľnohospodárstve vie potom exaktne pre niektoré obdobie povedať, aká tá cena jednoducho... (Prerušenie vystúpenia časomerom.)
Kaliňák, Robert, podpredseda vlády a minister vnútra SR (2013-02-12):
Ďakujem pekne. Vážený pán predseda, vážené kolegyne, kolegovia, vlastne poviem to isté, čo som hovoril pred hodinou. (Reakcie z pléna. Ruch v sále.) Strašne sa teším, pán poslanec, že tu budete, lebo keď som to uvádzal v skrátenom, ste chýbali a nechcem, nechcem, aby ste prišli o túto možnosť aspoň tentokrát. (Reakcie z pléna. Neutíchajúci ruch v sále.) Ďakujem pekne. (Prerušenie vystúpenia predsedajúcou.)
Grendel, Gábor, podpredseda NR SR (2021-07-25):
Otváram rozpravu v treťom čítaní a pýtam sa, či má niekto záujem prihlásiť sa do rozpravy. Nie. Vyhlasujem rozpravu za skončenú a pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Danko, Andrej, predseda NR SR (2016-09-09):
Reakcia na faktické poznámky, pán poslanec Galko.
Laššáková, Jana, podpredsedníčka NR SR (2013-12-05):
Pán minister, chcem vás poprosiť, je 19.00 hodina.
Mizík, Stanislav, poslanec NR SR (2020-05-13):
Ďakujem za slovo. Pani Marcinková, mňa to naozaj zaujalo, čo ste vraveli, o tom sme sa akurát bavili, takže dávali sme pozor. No ako zaviesť vodu do osady vzniknutej na nelegálne zabratých pozemkoch bez súhlasu vlastníkov týchto pozemkov? Však štát si nevie urobiť ani poriadok s jednou osadou nie tak ďaleko od Bratislavy, čo časť tej osady stojí na plynovode. Poviem vám príklad, netýka sa osady, ale je to špecifický príklad a dal by sa aplikovať aj na túto vašu prax, ktorú chcete prevádzať. Chcel som pomôcť jednej mestskej satelitnej časti s rekonštrukciou cesty, pretože stará cesta bola postavená za socializmu bez povolenia, len tak. No spolupodieľnikov, nevysporiadaných dedičských konaní, množstvo problémov, no nedalo sa, pani Marcinková. Tak teda ako? Urobíte zázrak? Ďakujem.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 147, za 115, zdržalo sa 32 poslancov. Konštatujem, že návrh bol schválený.
Fico, Robert, predseda vlády SR (2017-12-07):
Pán poslanec, ak sa nenahneváte, ja by som musel zopakovať to isté, čo bolo povedané. Sú tu veľké deformácie a tie deformácie treba odstaviť. Ja uvediem príklad len za všetky. Na vrchu nejakého konkrétneho ministerstva stojí konkrétny minister. Pod ním je štátny tajomník a ministerstvo je 100-percentným akcionárom nejakej spoločnosti. Riaditeľ tej spoločnosti je plne podriadený tomu štátnemu tajomníkovi aj tomu ministrovi, možno ešte aj tomu vedúcemu služobného úradu. Nemôže to fungovať tak, že tento nominant štátu má 4-, 5-krát väčší plat s 10-krát menšou zodpovednosťou ako minister. Musíme urobiť nejakú rovnováhu. Ja teraz netvrdím, že majú dostať členovia vlády a ďalší toľko, čo tí najvyšší predstavitelia v štátnych firmách, ale tá rovnováha musí nastať. Tá deformácia, dokonca medzi najvyššími ústavnými činiteľmi, sú najvyšší ústavní činitelia, ktorí nemajú žiadnu zodpovednosť, absolútne žiadnu, a sú takí, ktorí zodpovedajú aj za dážď v tejto krajine. Ale ja sa nesťažujem, ale deformácie treba v každom prípade odstrániť. Ďakujem.
Hraško, Igor, poslanec NR SR (2013-06-17):
Započúvajte sa do prejavu a... (Povedané súbežne s predsedajúcou.)
Figeľ, Ján, podpredseda NR SR (2015-05-15):
Ďakujem pekne. Otváram všeobecnú rozpravu. Písomne som nedostal žiadnu prihlášku. Pýtam sa, či sa niekto hlási do rozpravy ústne. Pán navrhovateľ. Končím možnosť ďalších prihlášok. Nech sa páči, Richard Vašečka.
Glváč, Martin, podpredseda NR SR (2019-06-26):
Pán poslanec Pčolinský, máte faktickú, môžte sa prihlásiť.
Bugár, Béla, podpredseda NR SR (2017-12-07):
Pán poslanec Janckulík.
Glváč, Martin, podpredseda NR SR (2018-02-01):
Ďakujem veľmi pekne za oznámenie výsledku volieb. Oznamujem, že opakované voľby budú vykonané v utorok o 17. hodine po bežnom hlasovaní. Ďakujem veľmi pekne. A pokračujeme v prerušenom bode rokovania. Poprosím navrhovateľa, spravodajcu, aby zaujali svoje miesta, a nech sa páči, môžme pokračovať v prerušenom bode. Ďalší v rozprave pán poslanec Dostál, nie je v prítomný v sále, prepadáva mu poradie. Pán poslanec Mizík, nech sa páči. (Pokračovanie rokovania o vládnom návrhu zákona o sociálnej ekonomike a sociálnych podnikoch a o zmene a doplnení niektorých zákonov , tlač 817.)
Jakab, Elemér, poslanec NR SR (2011-04-05):
Vážení kolegovia, pred hlasovaním o návrhu zákona, ktorým sa mení a dopĺňa zákon o právnom postavení a platových pomeroch starostov obcí a primátorov miest, oznamujem, že ako starosta obce som v konflikte záujmov. Ďakujem. (Potlesk.)
J. Halecký, poslanec: (2009-11-03):
Myslím si, že nárast prostriedkov, ktorý je vyčlenený na bývanie, je výrazný a mal by zabezpečiť nárast bývania v tempe, ktoré sa v terajšej dobe požaduje. Chcem upozorniť, že aj komplexná starostlivosť o otázky bytové, či už spotrebné úvery, alebo hypotekárne úvery sú nastavené tak, že by mali pomôcť hlavne mladým ľuďom, ľuďom s väčším počtom detí a nakoniec aj naštartované mladomanželské pôžičky, myslím si, že otázku mladých ľudí a otázku bývania by mali podstatne zlepšiť. Chcem len pripomenúť, že dúfam, že aj v tejto správnej dobrej a progresívnej bytovej politike v tomto období, v krízovom období sa bude myslieť na bývanie v priemyselných zónach. Hlavne nájomné byty, aby sa zvýšila flexibilita trhu práce, aby ľudia mohli cestovať za prácou aj do centier, kde sú vybudované a zrejme, že aj pretrvávajúce podniky, hlavne v automobilovom priemysle, pretože otázka bývania znižuje pohyb pracovnej sily tak, ako by sa žiadalo. Predpokladám, že aj marginalizované skupiny obyvateľstva, dosiahne sa aj tam pokrok. Ďakujem.
Valocký, Jozef, poslanec NR SR (2019-10-16):
Vážený pán predsedajúci, môžeme pristúpiť k hlasovaniu o pozmeňujúcich návrhoch zo spoločnej správy, keďže v rozprave nevystúpil nikto. Dajte, prosím, hlasovať o bodoch zo spoločnej správy 1 až 5 spoločne s návrhom gestorského výboru schváliť.
Laurenčík, Milan, podpredseda NR SR (2022-05-25):
Vážené panie poslankyne, vážení páni poslanci, otváram štrnásty rokovací deň 65. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti požiadali nasledujúci páni poslanci: pán poslanec Martin Borguľa, Peter Cmorej, Jozef Habánik, Augustín Hambálek, Stanislav Kubánek, Ján Mičovský, Dušan Muňko, Miroslav Urban, Viliam Zahorčák. Na zahraničnej pracovnej ceste sú poslanci Národnej rady Slovenskej republiky: pani poslankyňa Jana Bittó Cigániková a Tomáš Lehotský. Podľa odsúhlasenej zmeny programu pristúpime teraz k druhému čítaniu o návrhu poslanca Národnej rady Miloša Svrčeka na vydanie zákona o podpore štátneho nájomného bývania o zmene a doplnení niektorých zákonov . Návrh zákona má parlamentnú tlač 619. Spoločná správa výborov má tlač 619a. Dávam teraz slovo pánovi poslancovi Milošovi Svrčekovi, aby nám návrh zákona odôvodnil, nech sa páči.
Laurenčík, Milan, podpredseda NR SR (2021-02-25):
Na vaše vystúpenie evidujem päť faktických poznámok. Nech sa páči, ako prvý – pán Miroslav Suja.
Hlina, Alojz, poslanec NR SR (2015-11-19):
Ďakujem pekne. Ďakujem pekne kolegovi za analýzu toho, čo bolo a čo by bolo, keby. A ja využijem aj túto faktickú na takú informáciu, že ja by som sa v zásade nebol prihlásil, ale dnes moja dcéra nešla do školy, chodí na francúzske bilingválne. Chcem, aby hovorila jazykom hrdého národa a nešla do školy, lebo sa štrajkuje. A to ja oceňujem. Ja nemám za zlé učiteľom, že dneska pripravili mimoriadne kreatívnu formu upozornenia na to, čo sa deje v našej krajine. Čiže moje vystúpenie v zásade kvôli tomu, pán spravodajca, aj prípadne na vás, že pripravte nejaký pozmeňovák, vyhádžte z rozpočtu tie tunely, napríklad ten, čo som včera hovoril, tie upratovania softvéru a hardvéru, to vysávanie ventilátorov v počítačoch. Vyhádžte to tam a nazbierate toľko, koľko potrebujú učitelia. Naozaj, dajte ten pozmeňovák, vy sa môžete prihlásiť kedykoľvek. Ja potom moje vystúpenie stiahnem. Keď nie, tak aspoň pre pamiatku a česť a počesť tým učiteľom, ktorí, ja sa teším tomu, že sa tu niekto nájde a že je schopný sa vzoprieť, tak ich aspoň v tom mojom vystúpení pochválim a poviem, čo v rozpočte zostalo. Pokúsim sa dovtedy zozbierať, čo v rozpočte zostalo, aký bordel, tunel a tunely a neviem, čo všetko možné a nenašli ste peniaze na to, aby ste zvýšili im platy. To je zmyslom môjho vystúpenia na záver debaty k štátnemu rozpočtu. Ďakujem.
V. Veteška, podpredseda NR SR: (2005-06-30):
Budeme pokračovať ďalej. Vyhlasujem rozpravu za skončenú a teraz dávam slovo pánovi podpredsedovi vlády. Chcete sa vyjadriť?
Bugár, Béla, podpredseda NR SR (2019-10-23):
Ďakujem. Otváram všeobecnú rozpravu. Pýtam sa, kto sa hlási do rozpravy? Okrem pána navrhovateľa nikto. Takže vyhlasujem túto možnosť za skončenú. Pán navrhovateľ, máte slovo.
Bugár, Béla, podpredseda NR SR (2016-11-30):
Nech sa páči, prezentujme sa a hlasujme o návrhu pani poslankyne Jurinovej. (Hlasovanie.) Prítomných 142, za 50, proti 9, zdržalo sa 82 poslancov, 1 nehlasoval. Návrh sme neschválili.
I. Šimko, minister vnútra SR: (2002-05-21):
Vážený pán predsedajúci, vážené panie poslankyne, vážení páni poslanci, vzhľadom na to a vzhľadom na to, že táto novela podstatným spôsobom skvalitní zápas proti legalizácii príjmov z trestnej činnosti, vás žiadam o podporu tohto návrhu zákona a o to, aby ste svojím rozhodnutím posunuli návrh do druhého čítania. Ďakujem za pozornosť.
Grendel, Gábor, podpredseda NR SR (2021-10-05):
Želá si záverečné slovo pán spravodajca zo strany SMER – sociálna demokracia? (Reakcia z pléna.) Nie. Tak prerušujem rokovanie o tomto bode programu a prerušujem aj schôdzu Národnej rady do zajtrajšej 9.00 hod. rannej. Pekný večer ešte, kolegovia. (Prerušenie rokovania o 19.01 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 139
Glenda, Tibor, poslanec NR SR (2017-03-23):
Ďakujem pekne za slovo. V rozprave nevystúpil žiaden poslanec, neboli podané žiadne návrhy. Pán predsedajúci, dajte, prosím, hlasovať o návrhu uznesenia s tým, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas so Zmluvou medzi Slovenskou republikou, Českou republikou a Rakúskou republikou o trojštátnom hraničnom bode Dyje – Morava a rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky a táto má prednosť pred zákonmi.
Laurenčík, Milan, podpredseda NR SR (2021-03-19):
Faktickú poznámku si pripravil aj pán poslanec Stanislav Mizík, nech sa páči.
Gibalová, Monika, poslankyňa NR SR (2013-05-17):
Ďakujem pekne za slovo. Pán poslanec Hrušovský, ja neviem odborne posúdiť, či je alebo nie je tento zákon na hranici ústavnosti, ale viem citovať čl. 20 ústavy, kde sa hovorí, že „vyvlastnenie alebo nútené obmedzenie vlastníckeho práva je možné iba v nevyhnutnej miere a vo verejnom záujme, a to na základe zákona a za primeranú náhradu“. Ak tento návrh bude prijatý, tak bude to sedieť, že bude to na základe zákona. Za primeranú náhradu, o tom silne pochybujem, lebo vieme, ako to v našej Slovenskej republike funguje s primeranými náhradami, ale čo v istote viem a sa vás pýtam, pánov predkladateľov, a mohli ste sa aj vy pán Hrušovský opýtať, či to je nová definícia verejného záujmu. Tristo pracovných miest je verejný záujem? Potom 400 000 pracovných miest je aký záujem? Ďakujem.
Kubánek, Stanislav, poslanec NR SR (2019-10-28):
Vážený pán podpredseda, v rozprave vystúpili páni poslanci Kéry, Dostál, Cséfalvayová, Kuciaňová, Nedoba, Osuský, Baláž, Sopko, Poliačik, Gaborčáková. Bolo podaných päť pozmeňujúcich a doplňujúcich návrhov a dva procedurálne návrhy. Pán predsedajúci, dajte, prosím, hlasovať najskôr o procedurálnom návrhu pána poslanca Sopka a Poliačika nepokračovať v rokovaní o návrhu zákona.
Grendel, Gábor, podpredseda NR SR (2022-02-03):
Dve faktické poznámky na vystúpenie pána poslanca Baláža. Nech sa páči, pán poslanec Miroslav Urban.
Bugár, Béla, podpredseda NR SR (2010-09-08):
Pán poslanec Galbavý.
Petrák, Ľubomír, poslanec NR SR (2013-12-04):
Poprosím dať hlasovať o štvrtom pozmeňujúcom bode pána poslanca Érseka.
Potocký, Milan, poslanec NR SR (2022-10-05):
Ďakujem za slovo, pán predsedajúci. Pán poslanec Lehotský, vy aj podobní ľudia, ktorí obhajujete tú LGBTI komunitu, sa snažíte navodiť dojem, že táto komunita na Slovensku je prenasledovaná a utláčaná a žije v katastrofálnych podmienkach, že nie je tu tolerancia voči tejto komunite, ale sám dobre viete, že to nie je pravda. Všetci vieme, že ináč orientovaní ľudia sedia aj v parlamente, zaujímajú vysoké štátne posty, títo ľudia sú úspešní v kultúre, sú úspešní aj na iných pozíciách a spoločnosť je voči nim tolerantná. Naopak sa dostávame do fázy, že ľudia, ktorí bránia tradičné hodnoty, ktorí bránia kresťanské hodnoty, sú zosmiešňovaní, čelia útokom, sú ponižovaní. Úplne sa to otočilo a je to kryté mnohými liberálnymi médiami. Takže čo sa týka tých vlajok, naozaj na štátnych budovách majú byť štátne symboly. Tam nemajú byť žiadne vlajky akýchkoľvek sexuálnych menšín. Nemajú tam jednoducho čo hľadať. Ďakujem.
Šuca, Peter, poslanec NR SR (2015-09-25):
Ďakujem pekne, pán predseda. Keďže pozmeňujúci, doplňujúci návrh poslancov Drobu a Galka pán poslanec Droba predniesol na dnešnom rokovaní, preto vás žiadam, aby ste dali hlasovať o skrátení lehoty podľa § 83 ods. 4 rokovacieho poriadku.
I. Mikloš, podpredseda vlády a minister financií SR: (2005-12-06):
Návrh tejto novely bol vypracovaný na základe podnetu Asociácie bánk tak, aby sa vytvoril právny priestor na prípadné... (Ruch v sále.)
Procházka, Radoslav, poslanec NR SR (2010-08-05):
Ďakujem pekne. Ja len pre istotu, zvolávam schôdzu ústavnoprávneho výboru na 13.00 hodinu. Ďakujem pekne.
Fecko, Martin, poslanec NR SR (2015-10-06):
Ďakujem pekne. Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2005-02-09):
(Hlasovanie.) Prítomných 131 poslancov, za 124, zdržali sa 7. Konštatujem, že návrh sme schválili. Preto otváram rozpravu v rámci tretieho čítania . Pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skočenú. Nech sa páči záverečné hlasovanie. Zs. Komlósy, poslanec: Teda budeme hlasovať o návrhu zákona, ktorý predložili poslanci Jirko Malchárek a Imrich Hamarčák, o zákone č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov a ktorým sa mení zákon č. 315/1996 Z. z. o premávke na pozemných komunikáciách v znení neskorších predpisov. Odporúčanie výboru nemám, lebo sme neprijali platné uznesenie.
Šeliga, Juraj, podpredseda NR SR (2020-11-03):
Ďakujem. Prezentujme sa, prosím, a hlasujme. (Hlasovanie.) Prítomných 122, za 121, proti nikto, zdržal sa 1, hlasovali všetci prítomní. Konštatujem, že sme súhlasili s tým, aby sme tento návrh zákona prerokovali v treťom čítaní. Pristúpime teda k tretiemu čítaniu návrhu zákona. Otváram rozpravu v treťom čítaní . Pýtam sa, či sa niekto hlási do rozpravy. Nikto. Ďakujem, vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spravodajkyňa, prosím, uveďte odporúčanie gestorského výboru.
Klus, Martin, podpredseda NR SR (2019-10-22):
Ďakujem spravodajcovi. V tejto chvíli si dovolím otvoriť všeobecnú rozpravu, do ktorej som dostal jednu písomnú prihlášku pána poslanca Hegera a ešte predtým evidujem, že ako prvý sa hlásil do rozpravy navrhovateľ pán poslanec Dostál. Vzhľadom teda na grémium, ktoré začne o cirka dve minúty, na ten čas si dovolím schôdzu prerušiť. (Zasadanie poslaneckého grémia.) (Po zasadaní poslaneckého grémia.)
Vaľová, Jana, poslankyňa NR SR (2020-04-24):
Ďakujem pekne, lebo po včerajšku zamietol mi všetko. (Smiech v sále.) Takže ešte aj to, že ja sa ho ešte budem pýtať. Ale dobre. Čiže jedni môžu, jedni nie. Takže, vážení, zoberte si, aké vy dávate opatrenia, čo robíte a ako tým napomáhate veciam. No a čo sa týka vydávania novín, tak, samozrejme, pán premiér môže vydávať noviny, môže robiť propagandu, mestá propagandu robiť nemôžu, pretože ja si pamätám, ako Transparency hodnotila noviny, napísali: V Trnave noviny sú fantastické, síce informujú o meste iba 20 %, ale sú výborné. V Humennom noviny informujú 100 % o dianí v meste, ale sú netransparentné. Viete, môže si niekto robiť srandy, ale ja stále budem rozprávať o praxi, lebo kopu ľudí tu prišlo bez praxe a ja som strašne veľa vecí prežila a budem hovoriť len o tom, čo ľudia zažili, čo zažívajú, či sa vám to páči... (Prerušenie vystúpenia časomerom.)
Laurenčík, Milan, podpredseda NR SR (2021-05-12):
Ďakujem. Prosím, zaujmite miesto pre spravodajcov. Ja teraz otváram všeobecnú rozpravu. Do rozpravy som dostal písomnú prihlášku, za poslanecký klub SMER – SD pán poslanec Marián Saloň, za poslanecký klub ZA ĽUDÍ pani poslankyňa Vladimíra Marcinková. Vladimíra Marcinková, pani poslankyňa, požiadala ako navrhovateľka, takže má týmto pádom prednosť. Nech sa páči, máte slovo.
Gaborčáková, Soňa, poslankyňa NR SR (2016-05-18):
Vážená pani predsedajúca, vážené panie poslankyne, vážení páni poslanci, ctení prítomní, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 54. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 53 z 2. mája 2016 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pani predsedajúca, ďakujem, skončila som. Otvorte, prosím, všeobecnú rozpravu.
V. Faič, poslanec: (2001-12-11):
J. Migaš, predseda NR SR: Ja nemusím byť pri záverečnom. Nech sa páči, takže nekomentujme a hlasujme. Hlasujeme.
Bagačka, Michal, poslanec NR SR (2013-01-29):
Ďakujem. Vážený pán predsedajúci, kolegyne, kolegovia, pán minister, Výbor Národnej rady Slovenskej republiky pre hospodárske záležitosti ma uznesením č. 110 určil za spravodajcu k vládnemu návrhu zákona o poskytovaní dotácií v pôsobnosti Ministerstva hospodárstva Slovenskej republiky, tlač 329. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade s Ústavou Slovenskej republiky a všeobecnými, ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republiky viazaná. Z doložky o vybraných vplyvoch je zrejmé, že predpokladaný návrh nebudem mať žiaden vplyv na rozpočet verejnej správy, na životné prostredie, ani na podnikateľské prostredie. Bude mať pozitívny vplyv, pozitívny sociálny vplyv a pozitívny vplyv na informatizáciu spoločnosti. Osobitná časť dôvodovej správy obsahuje odôvodnenie jednotlivých ustanovení návrhu zákona. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písmena c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 6. decembra 2012 č. 311 a podľa § 71 rokovacieho poriadku Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do tridsať dní a v gestorskom výbore do tridsaťdva dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte rozpravu.
Nehézová, Jana, poslankyňa NR SR (2019-05-13):
Pani Cigániková, ja teda nemám nič proti vám, určite ste si všimli, že často nevystupujem, pretože myslím si, že každý by sa mal vyjadrovať k téme, vo ktorej je doma, o ktorej všetko vie, resp. teda myslí si, že všetko vie, a nie k téme, o ktorej niekde počul alebo niekde čítal, a tak podobne. Preto ja by som vás prosila, keby ste sa do zdravotníckej témy až do takejto hĺbky nevyjadrovali, pretože nemáte žiadne skúsenosti so zdravotníctvom. Ja sa tiež nevyjadrujem o orloch, o psíkoch a tak podobne, keďže sa do toho vôbec nevyznám. Pán Suchánek, hovoríte, že po skončení strednej školy bolo možno externe študovať, no bola určitá doba, priznám sa, teraz neviem, či je to ešte aj tak naďalej, že sa nedalo externe študovať zdravotnú sestru. Napríklad v Banskej Bystrici aj my sme chceli, čo sme boli tie vystrašené, a nebola taká možnosť študovať, bolo to pozastavené určitú dobu, ale vravíte, že už to teraz funguje. A ja by som ešte chcela poďakovať teda touto cestou všetkým zdravotným sestrám, pretože robia veľmi záslužnú a veľmi krásnu prácu, resp. zamestnanie, a ďakujem im za to, za tú, za tú srdečnosť a za to dobré, ktorú dávajú, a pozdravujem týmto aj moje kolegyne. Ďakujem.
Zemanová, Anna, poslankyňa NR SR (2019-09-11):
No je tu nejako priveľa odborníkov, ale myslím si, že aj priveľa emócií. Medveď patrí do prírody, medveď nie je žiaden škodca a samozrejme ale treba hľadať, hľadať riešenia. Medveď a najmä človek sa musia naučiť spolu žiť. Medveď má pudy, ale človek má aj rozum. A teda naozaj treba hľadať príčiny týchto, týchto stretov, že prečo sa správanie medveďa nejako mení a či náhodou nie sú práve správanie človeka to, ktoré, ktoré vyvoláva jeho zmeny správania sa. Nie je to háveď. V každom prípade takýmto, ja viem, že to sú emócie, to ľudia, ktorí, ktorí možno majú dnes nejakú neblahú skúsenosť, tak to môžu takýmto spôsobom poňať. Medveď je živočích, ktorý v rámci biologickej rozmanitosti a potravného reťazca a kolobehu proste prírody je nevyhnutným článkom. Jeho vykynoženie alebo vyhynutie by znamenalo naozaj vážnu vec. Či je premnožený alebo nie je, no ja si nedovolím povedať. Tuná naozaj treba sa, rátať aj s poriadnymi analýzami, ale tie analýzy o tom nehovoria. Naozaj je, súhlasím ale s tým, aby sa viacej finančných prostriedkov dalo na monitoring, aby sa dalo, viacej dbalo o poriadok v rámci poľnohospodárstva. Pretože poľnohospodárstvo a urbanizmus sú tie faktory, ktoré vyvolávajú zmenu správania sa, správania sa medveďa v prírode. Sú rôzne opatrenia od toho, aby nevyhrabával smeti, a na druhej strane mnohé si aj tie smetiaky nastavujú, aby si toho medveďa mohli odfotiť. Sú elektrické oplotky, ktoré bránia, zabránia tomu, aby ten medveď prišiel k ľudskému obydliu. Ale v každom prípade... (Prerušenie vystúpenia časomerom.)
Glváč, Martin, podpredseda NR SR (2018-02-15):
Doplňujúcu otázku? Nech sa páči.
Přidal, Alojz, poslanec NR SR (2013-11-26):
Pán kolega Hlina, ten náš pozmeňujúci návrh je jednoducho o solidarite, o solidarite s nezamestnanými. Na Slovensku je 400-tisíc nezamestnaných a SMER s tým nevie nič robiť. Ja som počúval pána ministra Richtera v TA3, hovoril, že áno, 400-tisíc, ale že treba sa pozerať na trend, a potom redaktorka dodala, že medziročne je pokles 1 600 ľudí. Tisícšesťsto ľudí! No pri takejto politike SMER-u vyriešite nezamestnanosť za 250 rokov! Jednoducho takú robíte politiku! Nezamestnanosť vyriešite za 250 rokov a tu je 50 poslancov SMER-u, ktorí sedia na troch-štyroch platených stoličkách. Jednoducho seďte na troch-štyroch stoličkách, ale nech je len jedna z nich platená. Naozaj to je o solidarite s týmto zbedačeným národom, ktorému ste sľúbili istoty a nedali ste nič. Vy neviete riešiť zamestnanosť. Vy si ju len kupujete u bohatých finančných skupín podnikateľov. Platíte jedno pracovné miesto miliónom alebo dva milióny korún, ani nie vytvorenie nového pracovného miesta, ale len za udržateľnosť. Jednoducho, však majte trošku Pána Boha pri sebe. Uznajte si, že tri-štyri funkcie sa nedajú súčasne vykonávať, ani keby ste nespávali! (Potlesk.)
Hort, Milan, podpredseda NR SR (2011-09-14):
Pán poslanec Ľubomír Vážny sa prihlásil.
Šeliga, Juraj, podpredseda NR SR (2021-02-03):
Pán poslanec Karahuta, nech sa páči.
Pellegrini, Peter, predseda NR SR (2015-06-17):
Prezentujme sa a hlasujme. (Hlasovanie.) Prítomných 134 poslancov, za hlasovalo 128, zdržali sa 5, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz poprosím pána poslanca Kolesíka, aby uviedol hlasovanie o bode 12 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 150/2013 Z. z. o štátnom fonde rozvoja bývania (tlač 1574). Nech sa páči.
T. Cabaj, podpredseda NR SR: (2009-06-19):
Teraz dávam slovo spoločnému spravodajcovi z výboru pre obranu a bezpečnosť poslancovi Viliamovi Jasaňovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči, pán poslanec, máte slovo.